## **Styremøte Odderhei Velforening (OVF)**

|  |  |  |  |  |
| --- | --- | --- | --- | --- |
| **Tid:** | 13.09.2016 | Kl. 20.00-22.00 | **Sted:** | **Odderhei Platå 24** |

|  |  |
| --- | --- |
| **Tilstede:** | Lisbeth Winther Larsen, Nils Kristian Aarsland, Rune Skuggedal, Aris Hegg, Vegard Stensland, Øystein Simonsen (ikke tilstede) |
|  |  |
| **Referent:** | Vegard Stensland |

**Saksnummer:**

1. **Dugnaden**

* Lesson Learned fra dugnaden er at det er viktig å gjøre inspeksjonen på forhånd og forberede hva som må gjøres. I tillegg bør vi bli flinkere på tvers av sonene for å koordinere ressursene der det er behov, samt få bestilt sand via kommunen. Aris sjekker med kommunen hva vi har muligheten til å få støtte til ifm. Dugnaden 2017, i tillegg må det sjekkes om vi kan redusere antallet lekeplasser og i stedet bruke området til andre formål (eksempelvis volleyball bane).
  + Aksjon Aris

1. **Get**

* Enkelte beboere opplever enda problemer med signalene fra koblingsskapet. Styret presiserer ovenfor beboeren av hver enkelt husstand er ansvarlig for kabelen mellom husstand og helt ut til koblingsskap (plassert ute i gatene). Fysisk feil på kabel mellom husstand og koblingsskap må dekkes av eier (dette er informasjon også publisert på velforeningens hjemmeside).
  + Aksjon Nils Kristian
* Get har kommet med ønske at velforeningen skal begynne reforhandlingen av avtalen nå (avtalen opphører juni 2018). Nils Kristian sender en mail til Get og ber de redegjør for fordeler velforeningen oppnår ved å allerede nå starte reforhandlingen med Get, samt å lage en ny avtale før eksisterende avtale har utløpt.
  + Aksjon Nils Kristian

Det ble også diskutert omkring å få lagt inn fiber kabel. Styret ser ikke den store gevinsten for velforeningen å få lagt inn fiber.

1. **Fotballbanen**

* Banen er renset og ny gummi er lagt på (vedtatt på generalforsamlingen).
* Fotballbanen. Nytt lys ved fotballbanen er satt opp (vedtatt på generalforsamlingen), men et tre dekker lystilgangen til deler av fotballbanen. Aris sjekker med parkvesenet om de kan fjerne treet. Hvis velforeningen kan fjerne treet selv så kaller Aris inn styret til en dugnad for å fjerne treet.
  + Aksjon Aris
* Hvor blir det av målene til fotballbanen? Nils Kristian sjekker med Øystein om mål er bestilt, eventuelt så kan de bestilles.
  + Aksjon Nils Kristian / Øystein

Vegard Stensland Nils Kristian Aarsland

Referent Ordstyrer/styreleder